OpenLLM-France/wikimedia huggingface dataset:
# MOEren eskailera analgesikoa

MOEren eskailera analgesikoa 1984an Genevan sortu eta 1986an Munduko Osasun Erakundeak (MOE) argitaratutako kontzeptua da, minbiziaren mina kontrolatzeko protokoloa edo jarraibideak deskribatzen dituena. Gaur egun, ordea, minbiziak eragiten ez duen minari dagokionez ere erabiltzen da.
Hiru maila edo koskatan banatuta dago, min arinetik larrira.

## Lehenengo maila

Min arina tratazeko, hasierako edo lehenengo mailako analgesikoak ditugu, opioaren familiakoak ez direnak. Alde batetik aspirina eta antiinflamatorio ez esteroideoen (AIEE) multzokoak daude, azken hauek ibuprofeno edo naproxeno barne hartzen dituztenak. Beste aldetik parazetamol eta metamizol ezagunak.
Hauekin batera, analgesiko laguntzaileak izenekoak ere har daitezke. Hauek berez beste familia farmakologiko batzuenak dira, eta eragin nagusia ez da analgesikoa, mina desagerrarazten edo murrizten laguntzen badute ere. Karbamazepina, Gabapentina edo Pregabalina moduko antiepileptikoak ditugu, Amitriptilina antidepresiboa, kortikoideak eta antiespastikoak, besteak beste.

## Bigarren maila

Min moderatuari aurre egiteko opioaren familiako edo opioide arinak dira, guztien buru Tramadol eta Kodeina ditugularik. Berarekin batera erabili ditzakegu aurreko mailaren analgesiko arinak, bai eta analgesiko laguntzaileak ere.

## Hirugarren maila

Azken mailako analgesikoak min larria edo bizia arintzekoak dira, opioide indartsuak. Euren artean morfina bera, fentaniloa, buprenorfina eta oxikodona dira erabilienak.
Aurreko mailan bezala, opioideak ez direnak eta laguntzaileak ere gehitu ahal dira tratamenduan.

## Ikus, gainera

* Zainketa aringarriak

## Kanpo estekak

* (Ingelesez)(Gaztelaniaz)(Frantsesez)Eskailera MOEren webgunean.
* Datuak: Q7827726
# MP3

MPEG-1 Audio Layer III edo MPEG-2 Audio Layer III, ezagunagoa MP3 izenaz. Internet bidezko p2p sareetako elkartukreeei esker ezagun egin den fitxategi formatua da eta bere erabilera galerak dituen algoritmo baten bidez, audio edukia txikiagotzean datza. Oso erabilia da musikan, bai ordenagailuetan eta baita ere musika entzuteko gailuetan.
MP3-a Moving Picture Experts Group (MPEG) -ek garatu zuen. Sortuta dagoen MP3 batek 128 kbit/s bidez konpresioa eginez gero CD-an baino 11 aldiz txikiagoa den tamaina lortuko du.

## Xehastasun teknikoak

Ezberdintasun nabarmen bat, MPEG-1 edo MPEG-2-ren artean ez dutela laginketa maiztasun berdinak erabiltzen.
MPEG-1 audio edukiek: 32, 44,1 y 48 kHz-etako laginketa maiztasunak erabiltzen ditu.
MPEG-2 audio edukiek: 16, 22,05 y 24 kHz-etako laginketa maiztasunak erabiltzen ditu.

## Kanpo estekak

* Fraunhofer IIS Fraunhofer Institutuko web orriealdea, MP3 formatuko sortzailea.
* Nola funtzionatzen duen MP3 formatuak How Stuff Works-en (Ingelesez).
* YouTube-ko MP3 bihurgailua dohakoa.
* Datuak: Q42591
* Multimedia: MP3 / Q42591
# Louis Delluc

Louis Delluc (Cadouin, 1890eko urriaren 14a - Paris, 1924ko martxoaren 22a), frantses idazlea eta zinemagilea izan zen. Oso gaztetatik hasi zen poesiak, eleberriak, saioak, ipuinak eta antzerki-obra komikoak eta dramatikoak idazten (Cinema et Compagnie, Photogenie, Charlot, La Jungle du Cinema). Estatu Batuetako zinema-egileak ezagutu zituen 1914. urtean. Harrezkero zinema-kritikari eta teorizatzailea bihurtu zen. Obra nagusiak: Fièvre (1922), La Femme de nulle part (1924) eta Le Chemin d´Ernoa (1921).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1091635
* Multimedia: Louis Delluc / Q1091635
# Louis Diaz

Louis "Lou" Diaz (c. 1947) Drogen Aurkako Agentziako (DEA) agente ohia da. Leroy Nicky Barnes edo "Ukiezina jauna" atxilotu eta zigortzearen arduradun nagusia izan zen. Barnesen "Council" izeneko droga trafikatzaileen erakunde osoa desegiteko ere lagungarria izan zen. Ezkutuko agente gisa, Medellin karteleko kideak ere atxilotu zituen. Diaz idazle eta aktorea ere bada, Lou Casal ezizenarekin telesail eta Hollywoodeko film garrantzitsu askotan parte hartu baitu.

## Biografia

Diaz New Yorken jaio zen eta Red Hook-en (Brooklyn) hazi zen. Euskal Herriko gurasoen semea da. Diaz Brooklyneko Holy Trinity High Schoolean egon zen. Graduatu ondoren, St. Francis College-n ikasi zuen, Brooklyn-en ere eta Queens College-n, Queens-en (New York), eta han lortu zuen lizentziatura. 1964an, Diaz New York Daily News Golden Glovesetako pisu welterreko boxeo finalista izan zen.
Diaz Estatu Batuetako armadan aritu zen. Alemanian egon zen eta bertan, boxeolari afizionatu gisa, 3. Mailako pisu ertaineko txapelketa irabazi zuen.
1971n, Diaz Alkoholaren, Tabakoaren eta Su Armen Bulegoak (ATF) kontratatu zuen eta bertan ezkutuko agente gisa aritu zen. ATFn zegoela, Diazek armen kasu handiak egin zituen eta antolatutako krimeneko kide asko atxilotu zituen.
1975ean, Diaz Drogen Aurkako Agentziak (DEA) kontratatu zuen New Yorken, eta 28 urte eman zituen agente berezi gisa, horietatik 22 ezkutuko gaitasun handian lanean.

## Erreferentziak

* ↑ 'Fairly Legal' star Louie Diaz goes from perps to parts. .
* ↑ "Lou Casal", IMDb
* ↑ Martinez, Al. Louie the Actor Is Back. .
* 1 2 Jack Murphy, "A Cop Who Busts Drug Dealers Jaws", San Diego Union, 27 August 1978.
* ↑ Nathan M. Adams, "Target: Mr. Untouchable", Readers Digest, June 1978

## Kanpo estekak

* Diazen parte hartzea Mr. Untouchable dokumentalean (bideoa)
* Louis Diaz-ek elkarrizketa egin dio Let it Shine filmean (bideoa)
* Louis Diaz istorioa approbation (bideoa)
* Datuak: Q45818367
# Louis Dreyfus Company

Louis Dreyfus Company B.V. (LDC), hasieran groupe Louis-Dreyfus deitua, herbeheretar konglomeratu multinazionala da, Amsterdamen bere egoitza duena. Nagusiki nekazaritzako, petrolioko eta energiako kontsumo-ondasunak prozesatzen eta merkaturatzen ditu. Itsasontzi transozeanikoen jabea, bere lanak ere kudeatzen ditu. Telekomunikazio-azpiegiturak garatzen eta operatzen ditu, higiezinen negozioak izateaz gain.
Bere sektoreko bost talde nagusienetariko, "bost ahizpak" deitua, da. Besteak ADM, Bunge, Cargill, eta Glencore dira.

## Erreferentziak

* ↑ (Ingelesez) Marubeni to take on big five crop traders longshoreshippingnews.

## Kanpo estekak

* Datuak: Q833111
# Louis Déprez

Louis Déprez (Lieres, 1921eko urtarrilaren 6a - Lillers, 1999ko uztailaren 27a) frantziako txirrindularia izan zen. 50 garaipen baino gehiago lortu zituen.

## Palmaresa

1943
* 3. Fourmiesko Sari Nagusian
1945
* Paris-Arras
1946
* Lilla-Maubeuge
* Tourcoing-Dunkerque-Roubaix
1947
* La Mancheko Tourreko etapa bat
* 3. Isberguesko Sari Nagusian
1948
* Tourcoing-Dunkerque-Roubaix
1949
* Paris-Valenciennes
1951
* La Mancheko Tourra eta etapa bat
* Maroko Itzuliko etapa bat
* 3. Paris-Valenciennesen
1952
* La Mancheko Tourra
* Maroko Itzuliko etapa bat
* 2. Paris-Valenciennesen
* 3. Fourmiesko Sari Nagusian
1953
* Ardenetako Zirkuituko etapa bat
* 2. Paris-Valenciennesen
1954
* Ardenetako Zirkuitua eta etapa bat
* Champagne Tourreko etapa bat
1955
* Dunkerqueko Lau Egunak eta etapa bat
* Picardie Tourreko etapa bat
1956
* Dunkerqueko Lau Eguneko etapa bat
1959
* Ardenetako Zirkuituko etapa bat

## Kanpo estekak

Louis Déprez - ProCyclingStats
* Datuak: Q485007
# Louis Dumont

Louis Dumont (Tesalonika, 1911 – Paris, 1998ko azaroaren 19a) frantses antropologoa izan zen.
Lehenengo lana indiar gizarteko kasten sistemari buruz egin zuen (Homo hierarchicus, 1967). Ondoren soziologia konparatiboaren analisiari ekin zion. Gizarte tradizionalen (gizabanakoa osotasun hierarkizatu batean sartzen da) eta gizarte modernoen (indibidualismoa da bertako balio nagusia) arteko desberdintasuna da Dumonten lanaren oinarria: Homo aequalis (1977-1991), Essais sur l'individualisme (1983, Indibidualismoari buruzko saiakera). Louis Dumontek, bestalde, mendebaldeko gizarteen bilakaeraren berezitasunak nabarmentzen ditu, zeinetan politika, ekonomia, gizarte osotasunetik baztertu den gizabanakoa, eta gatazka-kategoriak sortu diren. Horrez gainera, indibidualismo horren jatorri kristauak nabarmentzen ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q299863
# Louis E. Brus

Louis Eugene Brus (Cleveland, Ohio, 1943ko abuztuaren 10a) estatubatuar kimikaria da. 2023ko Kimikako Nobel Saria jaso zuen Moungi Bawendi eta Aleksei Jekimovekin batera, puntu kuantikoak aurkitzeagatik.
1961ean Rice Unibertsitatean sartu zen Itsas Armadako ofizialentzako beka batekin. 1965ean graduatu zen eta Columbiako Unibertsitatean ikasi zuen. 1965ean Itsas Armada itzuli zen dibisio zientifikoan lan egiteko eta 1973an Bell Laborategietan sartu zen puntu kuantikoen aurkitzaileetako bat izan zelarik. 1996an Columbiako Unibertsitateko kimika sailera batu zen.

## Erreferentziak

* ↑ Utrera Puelles, Maixa. (2023-10-4). «Puntu kuantikoen aurkitzaleek jaso dute Kimikako Nobel saria» Berria (Noiz kontsultatua: 2023-10-5).

## Kanpo estekak

* Datuak: Q194646
# ANESVAD

ANESVAD gobernuz kanpoko erakunde bat da, Bilbon (Bizkaia) 1968an sortua, batik bat osasunaren arloan lan egiten duena, Asia aldean eta garapenerako bidean dauden beste herrialde batzuetan.

## Gaixotasunak

Legenarra edo legen beltza tratatzeko esfortzu berezia egin du hasieratik erakundeak, izan ere 1970ean Javier Olazabal jesuita euskaldunak zabaldu zuen gaixo hauek atenditzeko zentroa Filipina Uharteetan, zehazki Culion uhartean (MIMAROPAko eskualdean). Hortik aurrera gaixotasun honekin beste toki batzuetan ere hasi ziren lanean, eta apurka-apurka beste arlo batzuetara ere ailegatu ziren: Buruliko ultzera, HIESa, eta haur-prostituzioa bezalako arazo soziala.

## Herrialdeak

Asian, Filipenetaz gain, Bangladesh, Kanbodia, Vietnam, Txina eta Indian lan egiten dute. Gainera, Mendebaldeko Afrikako, Andeetako eta Erdialdeko Amerikako herrialde batzuetan ere ibiltzen dira.

## Kanpo estekak

* (Gaztelaniaz)(Ingelesez)(Frantsesez)ANESVADen webgunea
* Datuak: Q5676389
# ANOVA-Irmandade Nacionalista

    Artikulu hau Galiziako alderdi politikoari buruzkoa da; teknika estatistikoa gaitzat duena beste hau da: «Bariantza-analisi»
ANOVA-Irmandade Nacionalista Galiziako organizazio politiko nazionalista eta ezkertiar bat da, 2012. urtean sortua.

## Kanpo estekak

ANOVA-Irmandade Nacionalistaren webgunea
* Datuak: Q3327928
* Multimedia: ANOVA-Irmandade Nacionalista / Q3327928
# ANTIC Pays basque

aNTIC Pays basque (frantsesezko agence Pays basque pour les Nouvelles Technologies de l'Information et de la Communication izendapenaren laburdura), Euskal Herriko Informazio eta Komunikazio Teknologia Berrien Agentzia, Ipar Euskal Herrian, Lapurdiko Bidarte udalerrian dagoen Izarbel polo teknologikoan egoitza duen elkarte bat da. Elkartearen helburua Ipar Euskal Herriko enpresei teknologia berrien erabileran laguntzea da.

## Historia

1995ean Frantziako Industria eta Telekomunikazio Ministerioaren deialdiari erantzuteko asmoz Euskal Kosta-Aturri aglomerazio elkargoan sortu zen, "informazioaren errepidearen" gobernu ekimenaren zati bezala.

## Zereginak

1999an NTIC (Antic) euskal agentziak inongo diru irabazi asmorik gabeko erakunde egitura bereganatu zuen (1901eko legea).
Bere zereginak honakoak dira:
* Erabaki politikoen formulazioak babesle modura zaindu eta jagotea.
* IKTen erabileraren bidez enpresen errendimenduari babes ematea.
* IKTak irakaskuntza eta heziketan txertatzeari bultzada ematea.

## Kanpo estekak

* Webgunea (Frantsesez)
* Datuak: Q2819300
# ANZUS

ANZUS (Australia, Zeelanda Berria eta Estatu Batuak siglen baturatik; izen osoa: Australia, New Zealand, United States Security Treaty) aliantza bat da, entente motakoa, Ameriketako Estatu Batuen, Australiaren eta Zeelanda Berriaren artean eratua, eta Erresuma Batuarekin aliatua, Ozeano Barearen hegoaldeko segurtasuna bermatzeko helburua duena.
1950eko hamarkadan Ozeano Barearen hegoaldean horrelako aliantza bat ezartzeak bipolaritate-dinamika bati erantzuten zion. Dinamika horretan, Estatu Batuek eragin-eremu bat bermatu nahi zuten, eragina izan dezakeen lurraldetik haratago, eta haren presentzia, Sobietar Batasunetik gertu hegoaldetik, eraso nuklear bat eragozteko helburua zuen.
Gerra Hotzean, mundu bipolarreko bi potentzia antagonikoak (AEB-SESB) ahal ziren eremurik handienak kontrolatzeko borrokatzen ziren, eta aliantzak eragineko eremuen hedapena bermatzeko modu ona ziren (eta dira gaur egun), eraginpeko lurralde "naturaletik" haratago.

## Kanpo estekak

* Datuak: Q295875
* Multimedia: ANZUS / Q295875
# ANPE

ANPE izan daiteke:
* Agence nationale pour l'emploi, frantziar erakundea.
* Asociación Nacional de Profesionales de la Enseñanza, espainiar sindikatua.
# ANC (argipena)

ANC siglak adiera zenbait ditu:
* African National Congress edo Afrikako Kongresu Nazionala;
* Assemblea Nacional Catalana.

## Kanpo estekak

* Datuak: Q294642
# ANFO

    Ez nahasi Anfo italiar udalerriarekin.
ANFO (ingelesez: Ammonium Nitrate - Fuel Oil) potentzia handiko lehergaia da, amonio nitratoaren eta petroliotik eratorritako erregaiaren nahasketa bat dena. Nahasketa horiek asko erabiltzen dituzte, batez ere meatzaritza- eta eraispen-enpresek.
Amonio nitratoaren eta erregaiaren kantitateak aldatu egiten dira erabilitako erregaiaren kate hidrokarbonatuaren luzeraren arabera. Amonio nitratoaren % 90etik % 97ra bitartekoak dira ehunekoak, eta erregaiaren % 3tik % 10era bitartekoak, adibidez, amonio-nitratoaren % 95ekoak eta kerosenoaren % 5ekoak.
Bere arazo nagusia uretan disolbatzeko erraztasun handia duela da, xurgatzeko joera handia baitu (higroskopia). ANFOri aluminio-hautsa gehitzen zaionean, AIANFO izeneko barietate are indartsuagoa bihurtzen da. ANFOren leherketa distirarik gabekoa da eta uhin hedakorra oso ahaltsua da erabilitako kantitateari dagokionez.
Batez ere lur harritsuetan egiten diren leherketetan erabiltzen dute, bigunak direnean, bai aire konprimituaren bidez pikortatzea laztabinetan sartuz, bai kartutxoak dituen beste forma batean sartuz. Beharrezkoa da laztabina gogor gizentzea detonagailu batekin eta gomazko kartutxo batekin hondoan, emaitza ezin hobeak lortzeko. Gainera, ura duten barrenetan kontraindikatuta dago, kartutxoak erabili ezean.
Beste lehergai batzuekin ere nahastu ohi da, hala nola hidrogel edo emultsioekin, ANFOren ehunekoaren arabera, ANFO astuna osatzeko ( % 70 inguru emultsioa edo hidrogela eta % 30 ANFO).

## Kanpo estekak

* Datuak: Q295697
* Multimedia: ANFO / Q295697
# Loughton

Loughton, Ingalaterrako hego-ekialdean dagoen udalerri bat da, Essex konderrian.
2011n 31.106 biztanle zituen.
* Datuak: Q373971
* Multimedia: Loughton / Q373971
# Louhanseko barrutia

Louhanseko barrutia Saona eta Loira departamenduaren barruan dagoen Frantziako barruti bat da. 4.852 biztanle ditu 1.248 kilometro koadrotan. Guztira 79 udalerri ditu. Bere hiriburua Louhans da.

## Kanpo estekak

* Datuak: Q701568
* Multimedia: Arrondissement Louhans / Q701568
# Louie Hinchliffe

Louie Hinchliffe (2002ko uztailaren 18a) lasterkari britainiarra da. 2024ko ekainaren 7an, NCAA 2024ko Txapelketako 100 metroko titulua irabazi zuen Houston Cougars Unibertsitatearentzat 9,95 segundoko denborarekin. Hilabete horretan, 100 metroko txapelketa ere irabazi zuen Britainia Handiko Atletismo Txapelketan. Hilabete horretan bere lehen Olinpiar Jokoetarako hautatua izan ondoren, Hinchliffe Britainia Handiko taldeko kidea izan zen, eta brontzea irabazi zuen gizonezkoen 4 x 100 metroko erreleboan, Paris 2024an.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 4x100m |

## Erreferentziak

* ↑ «Louie Hinchliffe» World Athletics.
# Loughrea

Loughrea (irlanderaz Baile Locha Riach), Irlandako Galwayko konderriaren erdialdean dagoen udalerri bat da. Izen bereko Loughrea antziraren ertzean kokatua dago. 2011ko erroldaren arabera 5.940 biztanle zituen.

## Etimologia

Irlanderazko Baile Locha Riach izenak "aintzira griseko herria" esan nahi du.

## Ekonomia

Historikoki nekazal herria izan da baina XX mendean Tynagh meategiak Irlandako zink eta zilar meategi garrantzitsuenak izan dira.

## Ondasun nabarmenak

* San Brendan katedrala: 1902an sagaratutako eliza da.
* Loughrea aintzira: hegazti akuatikoen pausaleku garrantzitsua da.

## Iruditegia

* Loughrea antzira.
* San Brendan katedrala.
* Kale nagusia.
* Abadia zaharra eta berria.

## Kanpo estekak

* Datuak: Q1025582
* Multimedia: Loughrea / Q1025582
# Louhans kantonamendua

Louhans kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 20 udalerri ditu eta Louhans da bere hiriburua.

## Kanpo estekak

* Datuak: Q1519538
# Mahai-joko

Mahai-jokoak fitxak, kartak, taulak, edota eskuz erabiltzen diren beste zenbait objetu erabiliz jokatzen diren jokoak dira. Gehienetan azalera lau eta horizontal baten gainean jokatzen dira (mahai baten gainean, normalki. Hortik izena). Jokoaren arabera, jokalari batek edo gehiagok joka dezakete.
Mahai-jokoak aspalditik erabiltzen ditu gizakiak. Adibidez, Başur Höyük aztarnategian, Turkiako Siirt eskualdean, duela 5000 urteko mahai-jokorako piezak topatu dira.
Mahai-joko mota ugari dira eta jokalariari eskakizun ezberdinak egiten dizkiote. Batzuk arrazoiketa taktikoa edo estrategikoa behar dute jokatzeko, beste batzuk koordinazioa edota eskuzko trebetasuna eskatzen dute. Zenbaitetan memoria edota dedukzio gaitasuna baliatu behar du jokalariak. Antzerkian, imaginazioan eta gaitasun sozialetan oinarriturikoak badira. Badira zori hutsean oinarritzen direnak ere.
Bere izaeragatik, normalki mahai jokoek ez dute jarduera fisikorik barne hartzen, nahiz eta zenbait jokok mahaitik altxatu eta zenbait ekintza burutzea eskatzen dieten jokalariei.

## Kategoriak

Taula jokoak normalean kategoriatan sailatzen dira, dituzten ezaugarri bereizgarrien arabera. Bistan dena, badira kategoria bat baino gehiagoko ezaugarriak izan ditzaketen jokoak, baina normalki mekanika eta elementu nagusien arabera egiten da sailkapena. Jarraian, jokoak sailkatu eta deskribatzeko erabili ohi diren kategoriak:
* Dado-jokoak: Mekanika nagusia dadoen emaitzetan oinarritzen da. Partxisa, backgammona, dado-pokerra, yathzee-a...
* Fitxa-jokoak: Ikur eta funtzio ezberdineko piezak arau batzuen arabera erabiltzean datza: Dominoa, Hive eta Mahjonga, adibidez.
* Karta-jokoak: kartekin jokatzen direnak. Musa, pokerra, briska...
* Rol-jokoak: Jokalariek pertsonaia baten larruan jokatu behar dute, pertsonaia honen izaera eta gaitasuna simulatuz. Anitz mahai-jokoak badira ere, badira zuzeneko ekintzen bidez jokatzeko pentsatuak ere. Dungeons & Dragons litzateke famatuena.
* Arkatza eta paperaz jokatzekoak: Arkatza eta paperaz nonahi jokatzekoak. Itsas gudua, hiruko artzain-jokoa, urkatua... etab.
* Taula-joko tradizionalak: jokorako zehazki prestatutako taula baten gainean jokatzekoak. Askok fitxak, kartak edo dadoak behar dituzte lagungarri. Talde honetan sartzen dira tradizio luzeko jokoak: Xakea, Goa, senet-a, mankalak eta beste hainbat.
* Taula-joko modernoak: Azken urteetan sorturiko jokoak, mekanika berritzaileak dituztenak. Catan, Carcassonne...
* Gerra jokoak: Jokalarien armadak irudikatzen dituzten iruditxoen arteko guda irudikatzen dutenak. Mugimendu eta eraso arau konplexuak izaten dituzte.
* Gizarte-jokoak: Joko hauetan giza-harremanekin lotura duten gaitasunak erabili behar dituzte jokalariek, istorioak asmatzea, gezurrak esatea, antzerkia egitea, egainatzea, argudiatzea... Talde honetakoak lirateke Herria Lotan bezalako jokoak.

## Kanpo estekak

* Datuak: Q3244175
* Multimedia: Tabletop games / Q3244175
# Mahai-joko (argipena)

Mahai-joko terminoak hainbat adiera ditu:
* mahai-joko termino orokorrak taula-jokoak, ohol batean pieza txikiekin jokatzen den jokoak alegia, karta-jokoak eta mahai baten gainean jokatzen diren bestelako jokoak biltzen ditu;
* mahai jokoa, bote-luzearen aldaera bat pilota jokoan.
# Mahai-dantza

Mahai-dantza (ingelesezko table dance, ahoskatua /ˈteɪbəl dæns/, bartop dancing bezala ere ezaguna — mostradore edo taberna-barra gaineko dantza —) plataforma baten gainean dantza erotikoak aurkeztea ezaugarri duen ikuskizun mota bat da, normalean mahai, pista edo taberna-barra bat.

## Historia

Mahai-dantzak ez du jatorri zehatzik, baina XIX . mendeko genero dramatikoetatik dator. Mahai-dantza genero dramatikoetatik sortzen da, hala nola, kabaretetik, burlesketik eta music halletik; Ikuskizun horiek, normalean, gizonezkoei zuzendutako burleskeak eta entretenimendu-ekintzak aurkezteagatik aintzatesten ziren, askotan, errutina erotikoetan eta sexu-gaietan bildutako emakumeak aurkezten baitziren.
Mahai-dantza Go-Go (diskoteka bateko bezeroen entretenimenduari eta gaueko beste dantzaleku mota batzuei eskainitako dantza-ikuskizuna) dantzaren sorrerarekin lotzen da. Go-Go delakoa 1960ko hamarkadan sortu zen, Twistearen gorakadaren garaian, New Yorkeko The Peppermint Lounge bezalako establezimenduetan, bere bezero femeninoei bertako altzarien gainean dantza egiteko aukera ematen ziena.
"Mahai-dantza" terminoa Vietnamgo Gerraren garaian sortzen da, guduan egondako Estatu Batuetako Indar Armatuetako kideek erabilita. Ikuskizun mota hau ezaguna egin zen 1960ko hamarkadaren artean indar armatuetako kideak Vietnamen instalatutako entretenimendu zentroetara eta tabernetara joaten zirenean, ikuskizun hori batez ere emakumeek tokiko mahaietan aurkeztutako dantza erotikoen emanaldia izan zen; soldaduek "mahai-dantza" bezala izendatua izan zelarik.

## Ikus, gainera

* Go-Go-a
* Lap dance-a
* Pole dance-a
* Stripteasea
* Gaueko giroa

## Kanpo estekak

* Datuak: Q17085410
* Multimedia: Table dancing / Q17085410
# Lötschbergeko base-tunela

Lötschbergeko base-tunela (alemanez: Lötschberg-Basistunnel, frantsesez: tunnel de base du Lötschberg) Suitzako Bernako Alpeetan kokatzen den trenbide-tunela da, Lötschberg eskualdea zeharkatzen duena. Frutigen (Berna) eta Raron (Valais) udalerriak lotzen ditu.
Zortzi urtez aritu ziren tunela eraikitzen eta 2007an inauguratu zuten. Guztira 34,6 kilometroko luzera du, munduko laugarren tunelik luzeena izanik.

## Erreferentziak

* ↑ (Ingelesez) Klapper, Bradley S.. (2007-06-15). «Swiss Open World's Longest Land Tunnel» Washington Post.

## Kanpo estekak

* Datuak: Q660310
* Multimedia: Lötschberg Base Tunnel / Q660310
# Löweita

Löweita sulfato motako minerala da.

## Ezaugarriak

Löweita sulfato mineralaren formula kimikoa hau da: ${\ce {Na12Mg7(SO4)13 * 15H2O}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Löweite: Mineral information, data and localities.» www.mindat.org (Noiz kontsultatua: 12-05-2019).
# Löwenberger Land

Löwenberger Land Alemaniako udalerria da. Brandenburgo estatuan kokatuta dago, [[Oberhavel (barrutia)|Oberhavel]] barrutian. 2014an 7.975 biztanle zituen 245,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q583171
* Multimedia: Löwenberger Land / Q583171
# Lørenskog

Lørenskog Norvegiako udalerria da. Akershus konderrian kokatua dago. 70.53 km² ditu eta 31.853 biztanle ditu.

## Mugakideak

Honako udalerri hauekin egiten du muga:
Skedsmo Rælingen Enebakk Oslo Municipality $^{(en)}$ Lillestrøm Municipality $^{(en)}$

## Kanpo estekak

* Datuak: Q57860
* Multimedia: Lørenskog / Q57860
# Löwenstedt

Löwenstedt Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 649 biztanle zituen 19,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q48258
* Multimedia: Löwenstedt / Q48258
# Löwenstein

Löwenstein Alemaniako hiri-udalerri bat da, Baden-Württemberg estatuan. Azken zentsuaren arabera 3.419 biztanle zituen, 23,46 kilometro koadroko azaleran.

## Kanpo estekak

* Datuak: Q522474
* Multimedia: Löwenstein / Q522474